ഫിസ്മെസ് ൽ സിൽവിയോ ഉഡെർസോയുടെയും (1888-1985) ഭാര്യ ഇരിഅ ഉഡെർസോയുടെയും (തെംസ് ച്രെസ്തിനി, 1897-? ).നാലാമത്തെ സന്താനമായി 25 ഏപ്രിൽ 1927 -ന് ഉഡെർസോ ജനിച്ചു. 1925 -ൽ അവർക്ക് ആൽബർട്ട് ഉഡെർസോ എന്നൊരു മകൻ ജനിച്ചുവെങ്കിലും ന്യുമോണിയ ബാധിച്ച് 8 മാസം പ്രായമുള്ളപ്പോൾ ആ കുട്ടി മരിച്ചു. മരിച്ച സഹോദരന്റെ ബഹുമാനാർത്ഥം അവരുടെ അടുത്ത മകന് അതേ പേരിടാൻ ഉഡെർസോമാർ തീരുമാനിച്ചു. അടുത്തതായി ജനിച്ച കുട്ടിക്ക് അവർ ആൽബർട്ടോ അലിയാൻട്രോ ഉഡെർസോ എന്നു പേരിട്ടു. മരണമടഞ്ഞ സഹോദരന്റെ പേര് പോലെ "ആൽബർട്ട്" എന്ന് ഉദ്ദേശിച്ചുള്ള അദ്ദേഹത്തിന്റെ പേര് ഇറ്റാലിയൻ "ആൽബർട്ടോ" എന്ന് രജിസ്റ്റർ ചെയ്യപ്പെട്ടതിനുകാരണം അതിന് ഉത്തരവാദിത്തപ്പെട്ട സർക്കാർ ഉദ്യോഗസ്ഥൻ സിൽവിയോ ഉഡെർസോയുടെ കനത്ത ഇറ്റാലിയൻ ഉച്ചാരണത്തെ തെറ്റിദ്ധരിച്ചതുകൊണ്ടായിരുന്നു. ഉഡെർസോയുടെ പിതാമഹന്റെ ബഹുമാനാർത്ഥമായിരുന്നു "അലിയാൻട്രോ" എന്ന മധ്യനാമം. 

1927 ഏപ്രിൽ 25 ന് രാവിലെ 07:00 ഓടെയാണ് ഉഡെർസോ ജനിച്ചത്. ഈ സമയത്ത്, അദ്ദേഹം ഒരു ഫ്രഞ്ച് പൗരനേക്കാൾ ഇറ്റാലിയൻ പൗരനായിരുന്നു. ഓരോ കൈയിലും ആറ് വിരലുകളോടെയാണ് ഉഡെർസോ ജനിച്ചത്. മുൻകരുതലായി കുട്ടിക്കാലത്ത് ഈ അധികവിരലുകൾ ശസ്ത്രക്രിയയിലൂടെ നീക്കംചെയ്തു, കാരണം പ്രകോപിതനാവുമ്പോൾ ഉഡെർസോ ചിലപ്പോൾ ഈ വിരലുകൾ പിറ്റിച്ചുവലിക്കുമായിരുന്നു. 

1929-ൽ ഉഡെർസോമാർ ഫ്രാൻസിന്റെ തലസ്ഥാന നഗരമായ പാരീസിന്റെ കിഴക്കൻ പ്രാന്തപ്രദേശങ്ങളിലുള്ള ക്ലിച്ചി-സോസ്-ബോയിസിലേക്ക് മാറി. 1934 ൽ ഫ്രഞ്ച് പൗരത്വം നേടിയെങ്കിലും, കുട്ടിക്കാലത്ത് ഇറ്റാലിയൻ കുടിയേറ്റക്കാർക്കെതിരായ വംശീയതയുടെ ഘടകങ്ങൾ ഉഡെർസോ അനുഭവിച്ചു. അക്കാലത്ത് രാഷ്ട്രീയമായി ഇടതുപക്ഷ ചായ്‌വുള്ള ഒരു രാഷ്ട്രീയ ജില്ലയായിരുന്ന ക്ലിച്ചി-സോസ്-ബോയിസ് മുസ്സോളിനിയുടെ സ്വേച്ഛാധിപത്യത്തിനും സ്പാനിഷ് ആഭ്യന്തര യുദ്ധത്തിൽ പങ്കെടുത്തതിനുമെതിരെ ജനകീയവികാരങ്ങൾ ഉണ്ടാവുകയുണ്ടായി. ഒരു പ്രത്യേകഘട്ടത്തിൽ ഉഡെർസോ സ്പാനിഷ് ആഭ്യന്തര യുദ്ധത്തിൽ ഇറ്റാലിയൻ-ജർമ്മൻ ബോംബാക്രമണത്തിന് ഇരയായ ഒരു വ്യക്തിയുടെ കോപത്തിന്റെ ഇരയാവുകയും മറ്റൊരിക്കൽ ഒരാൾ മുഖത്ത് തുപ്പുകയും ചെയ്തെന്ന് അദ്ദേഹം പറയുകയുണ്ടായി. എന്നിരുന്നാലും, ഇടയ്ക്കിടെ ഇറ്റലിക്കാർക്കെതിരായ വംശീയവെറികൾ ഉണ്ടായിരുന്നെങ്കിലും, ഉഡെർസോ തന്റെ ബാല്യത്തെയും ക്ലിച്ചി-സോസ്-ബോയിസിലെ വിദ്യാഭ്യാസത്തെയും മികച്ചതായിട്ടുതന്നെയാണ് കണ്ടിരുന്നത്. അദ്ദേഹത്തിന്റെ അമ്മ രണ്ട് മക്കളെക്കൂടി പ്രസവിച്ചു: ജീൻ ഉഡെർസോ 1932 ലും മാർസെൽ ഉഡെർസോ 1933 ലും ജനിച്ചു. 

കിന്റർഗാർട്ടനിൽവച്ച് ഉഡെർസോ ആദ്യമായി കലയുമായി ബന്ധപ്പെട്ടു, അവിടെ അദ്ദേഹം പ്രായത്തിനേക്കാൾ കഴിവുള്ളവനായി അറിയപ്പെട്ടു. അദ്ദേഹത്തിന്റെ മിക്ക സഹോദരങ്ങളും കലാപരമായ ചിലകഴിവുകൾ പ്രകടിപ്പിച്ചിരുന്നു. അവരുടെ അമ്മ കുട്ടികൾക്ക്, പ്രത്യേകിച്ച് അവരുടെ മൂത്തമകൻ ബ്രൂണോയ്ക്ക് എന്തെങ്കിലും ചെയ്യാൻ പേപ്പർ, പെൻസിൽ ഷീറ്റുകൾ എന്നിവ നൽകിയിരുന്നു. ബ്രൂണോ ആൽബർട്ടിന് ഒരു പ്രചോദനമായിത്തീർന്നു, താമസിയാതെ ഇളയ സഹോദരന്റെ കഴിവുകൾ ബ്രൂണോ ശ്രദ്ധിച്ചു. പിന്നീടുള്ള ജീവിതത്തിൽ ഒരു പ്രൊഫഷണൽ കലാകാരനാകാൻ ആൽബർട്ട് ഈ ഘട്ടത്തിൽ ലക്ഷ്യമിട്ടിരുന്നില്ല, പകരം ഒരു കോമാളിയെന്ന നിലയിൽ ഒരു കരിയറിനെക്കുറിച്ച് അയാൾ സ്വപ്നം കണ്ടു. ആ അഭിലാഷം ഉപേക്ഷിച്ചതിന് ശേഷം ബ്രൂണോയെപ്പോലെ എയർക്രാഫ്റ്റ് എഞ്ചിനീയറിംഗിൽ അദ്ദേഹം ലക്ഷ്യമിട്ടു. അതേസമയം, അമേരിക്കൻ കോമിക്, ആനിമേറ്റഡ് കാർട്ടൂൺ സംസ്കാരങ്ങളുമായി അദ്ദേഹത്തിനു ബന്ധപ്പെടാനായി, പ്രത്യേകിച്ച് വാൾട്ട് ഡിസ്നിയുടെ ആദ്യകാല രചനകളായ മിക്കി മൗസ്, ഡൊണാൾഡ് ഡക്ക് എന്നിവയോട്. 1938 ഒക്ടോബറിൽ പാരീസിലെ പതിനൊന്നാമത്തെ അരാൻഡിസെമെന്റിൽ കുടുംബം റൂ ഡി മോൺട്രൂവിലിലേക്ക് മാറി. ഇത് സ്കൂളുകളെയും അവരുടെ സാമൂഹിക പരിസരത്തെയും മാറ്റി. വെളുത്തനിരവും ആ സമയത്ത് പാരീസിയൻ ഉച്ചാരണവുമുള്ള ആൽബർട്ടിന് ഇറ്റാലിയൻ പൈതൃകം എന്ന് എളുപ്പത്തിൽ തിരിച്ചറിയാൻ കഴിഞ്ഞില്ലെങ്കിലും, സ്കൂളിൽ പ്രശ്നങ്ങൾ ഉണ്ടായിരുന്നു. അദ്ദേഹത്തിന്റെ വിദ്യാഭ്യാസരംഗത്തെ വിജയകരമായ ഒരേയൊരു മേഖല സ്കെച്ചിംഗും കലയുമായിരുന്നു. സ്കെച്ചിംഗിൽ നിന്ന് നിറങ്ങളുള്ള പെയിന്റിംഗിലേക്ക് പോകാൻ 11 -12 വയസ്സ് അവനെടുത്തപ്പോഴാണ് ഉഡെർസോ വർണ്ണാന്ധനാണെന്ന് മാതാപിതാക്കൾ കണ്ടെത്തിയപ്പോഴാണ്. അന്നുമുതൽ, ഉഡെർസോ തന്റെ നിറങ്ങളിൽ ലേബലുകൾ ഉപയോഗിക്കുമായിരുന്നു, പക്ഷേ അദ്ദേഹം കൂടുതലും കറുപ്പും വെളുപ്പുമായ രേഖാചിത്രത്തിൽ വരച്ചിരുന്നതിനാൽ അത് അദ്ദേഹത്തിന്റെ കലാജീവിതത്തെ വലിയരീതിയിൽ സ്വാധീനിക്കുകയുണ്ടായില്ല. 

1939 സെപ്റ്റംബറിൽ ജർമ്മനി പോളണ്ട് ആക്രമിക്കുകയും ഫ്രാൻസ് ജർമ്മനിക്കെതിരെ യുദ്ധം പ്രഖ്യാപിക്കുകയും ചെയ്തു . 51 വയസ്സുള്ള ആൽബർട്ടിന്റെ പിതാവ് സിൽവിയോയ്ക്ക് ഫ്രഞ്ച് സൈന്യത്തിൽ ചേരാനുള്ള പ്രായം വളരെ കൂടുതലായിരുന്നു, അതേസമയം ആൽബർട്ടിന് 12 വയസ്സായിരുന്നു. എന്നിരുന്നാലും, സൈനിക പ്രായത്തിലുള്ള ബ്രൂണോയെ സൈന്യത്തിലേക്ക് വിളിച്ചു. സൈനികസേവനത്തിൽ പരിക്കൊന്നുമേൽക്കാതെ അദ്ദേഹം തിരിച്ചെത്തി. 1940 മെയ് 10 നും ജൂൺ 25 നും ഇടയിൽ നീണ്ടുനിന്ന ഫ്രാൻസ് യുദ്ധം നിർണ്ണായകമായ ജർമ്മൻ വിജയത്തിൽ അവസാനിക്കുകയും ഫ്രാൻസിന്റെ ജർമ്മൻ അധിനിവേശത്തിന് കാരണമാവുകയും ചെയ്തു. 13-ാം വയസ്സിൽ പ്രാഥമിക വിദ്യാഭ്യാസം പൂർത്തിയാക്കിയ ആൽബർട്ട് വിമാന എഞ്ചിനീയറിംഗിൽ ബ്രൂണോയെ പിന്തുടരാൻ തീരുമാനിച്ചു. 

ഗോസ്കിനിക്കൊപ്പമുള്ള പ്രവർത്തനം
മരണം
ആദ്യകാലജീവിതം
കുടുംബം